Участва в Руско-турската война (1877 – 1878) като командир на 2-ра Гренадирска дивизия. Дивизията му заема 6-и блокаден участък в района на село Долни Дъбник по време на обсадата на Плевен. На 28 ноември/10 декември 1877 г. Осман паша прави опит за разкъсване на блокадата именно в района този участък. В битката при Долна Митрополия основният удар е срещу 9-и Сибирски гренадирски полк и 10-и Малоросийски гренадирски полк от състава на 3-та гренадирска дивизия. В най-критичния момент, когато двата полка отстъпват, 2-ра гренадирска дивизия на генерал-лейтенант Владимир Свечин напуска позицията се при село Долни Дъбник и в помощ на 3-та гренадирска дивизия атакува главните османски сили във фланг. След ожесточен бой Осман паша капитулира. Генерал-лейтенант Владимир Свечин е награден с Орден „Свети Георги“ IV ст. Назначен е за командир на 9-и Армейски корпус, с който достига до Адрианопол. Назначен е за губернатор на града. Умира от тиф на 22 февруари 1878 г.